สวัสดีค่ะ อาการที่เป็นตอนนี้คือ ปวดท้องแสบท้องมาก บางทีมันมันปวดเจ็บ เหมือนมีอะไรมาขีดข่วนในนี้อ่ะ ไม่ก็เหือนเวลาปวดเสียวฟันแต่มันมาจี๊ดตรงท้องอ่ะค่ะ ปวดร้าวมายันขา ไอตรงท้องน้อยลงไปก็หน่วงๆ ปวดๆ ตรงช่องฉี่ ไม่ก็ช่องคลอด มันจี๊ด แบบมีไรข่วนขึ้นมายันข้างบน ประจำเดือน3 4เดือนที่ผ่านมา มา2รอบ มาแล้วมาอีก ช่วกแรกมีตกขาวมากขึ้นแต่ใส เดือนนี้ตกขาวมีสีเหลืองปน ปวดปัสสาวะบ่อยมาก โดยเฉพาะตอนดึกๆหรือกำลังจะนอน มากสุดปัสสาวะ 5 นาทีปวดที จะมีอาการปวดแบบคนฉี่ไม่สุด จะต้องเบ่งบ้าง แต่ไม่ออก และก็ยังปวดแบบนั้น หน้าอก ทั้งซ้ายขวาสลับกัน ไม่ก็พร้อมกัน มันจ๊๊ดแบบเหมือนมีเส้นไรจะขาดขึ้นมายันนมอ่ะ ความรู้สึกอ่ะ ไม่ข้างซ้ายบ่อยสุด มีป่วยไข้ขึ้นหนักๆ ซึ่งอาการนี้เคยเป็นมาก่อนแล้วตอนเด็กๆ แต่นานๆครั้งเป็นทครั้งนี้ครั้งที่4 เมื่อวันจันทร์ที่แล้ว คือมีอาการ ตัวร้อนหนักมาก หนาวสั่นมากๆ มึนเวียน ปวดหัวมากๆ ไม่มีแรงเลย มือเท้าชาหนักมากๆ หายใจไม่สะดวก ซึ่งตั้งแต่ครั้งนี้ที่ป่วย หลังจากนั้นคือ มึนเวียนหัวเหมือนจะเป็นลม อยู่ตลอดเวลา ปลายมือเท้าชาอยู่แต่น้อยตอนป่วยหน่อย ไข้ลดมาแล้ว แต่ตัวรุมอยู่ หายใจไม่สะดวกเหมือนเคย สะบั้นเอวหลังเจ็บยันกระดูกจนมีหลายครั้งขยับไม่ได้แม้แต่น้อย เหมือนถ้าขยับมันแตกหักได้เลย นั่ง นอน ยืน ท่าไหนก็แทบไม่ได้ หัวปวดมากๆ ทั้งปวดทั้งจี๊ดไปทั่ว เป็นอยู่ตลอดเวลาไม่มีหายเลย สลับกันอ่ะค่ะ บางทีซ้าย ขวา กลาง ท้ายทอย รามมาคอ ไม่ก็รวมกันเลย อาการปสดหัวเป็นก่อนปวดท้อง และช่วงที่ปวดหลังๆเริ่มมีอาการลืมที่ชัดเจนมาก ลืมง่ายมากจนน่ารำคาญค่ะ เคยหาแล้วค่ะ ตอนแรกไปที่แผนกอายุรกรรม บอกเป็นโรคกระเพาะ พอไม่หายก็ส่งไปแผนกสูติค่ะ ตอนแรกวินิจฉัยว่าเป็นเยื่อบุโพรงมดลูกเจริญผิดที่และปัสสาวะติดเชื้อ แต่ก็ยังไม่แน่ เพราะทั้งตรวจภายในและซาวด์แล้วก็ไม่เจออะไรผิดปกติค่ะ และเคยบอกว่าอาจจะไม่ได้เป็นเกี่ยวกับมดลูกหรือทางนี้ เพราะตรวจหลายครั้งแล้วแต่ก็ไม่พบอะไร อยากทราบว่าที่ๆเป็นนี้มีสิทธิ์เป็นอย่างอื่นไหมคะ ควรไปแผนกไหนดี ควรทำยังดีคะ
สวัสดีค่ะ อาการปวดท้องดังกล่าวมา อาจเกิดจาก-กล้ามเนื้อหน้าท้องอักเสบ มักมีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดคงต้องดูว่ามีอาการในระบบใดๆดังกล่าวมาเด่น ก็น่าจะเป็นความผิดปกติในระบบนั้นๆค่ะ การมีปัสสาวะแสบขัดอาจนึกถึงเรื่องทางเดินปัสสาวะอักเสบ แต่หากมีเลือดออกผิดปกติทางช่องคลอดร่วมกับอัลตราซาวน์หน้าท้องพบเยื่อบุโพรงมดลูกเจริญผิดที่ก็อาจเป็นเกี่ยวกับเรื่องของมดลูกเป็นต้น แนะนำพบแพทย์ทั่วไปเพื่อตรวจอัลตราซาวน์ และปัสสาวะ และตรวจเพิ่มเติมอื่นๆที่จำเป็นอีกครั้ง หากแพทย์เห็นว่าเป็นความผิดปกติของระบบใดจะส่งพบแพทย์เฉพาะทางระบบนั้นๆต่อไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด